Magyar Népköztársaság Művészeti Alapja (Fekete Katalin és Funk Miklós) Hajnóczy Péternek
Magyar Népköztársaság Művészeti Alapja (Fekete Katalin és Funk Miklós), levél, HP00272
Magyar Népköztársaság Művészeti Alapja (Fekete Katalin és Funk Miklós), letter, HP00272
Kedves Hajnóczy Péter! Értesítjük, hogy szakosztályunk vezetősége szeptember 19-i ülésén foglalkozott előlegkérésével, és október 1-től 1981. január 31-ig havi 5.000 forint előleg kiutalásáról határozott. Az előleg törlesztése könyvkiadói honoráriumából történik, 50%-os levonással. Üdvözlettel, Funk Miklós igazgatóhelyettes
Kedves Péter! Kérem, legyen szíves befizetni a 1979–80 évi tagdíját! Ne haragudjon, hogy zavarom ezzel, dehát jó volna, ha rendezné! Küldök csekklapot is! Üdvözl.: Fekete Katalin
A Magyar Népköztársaság Művészeti Alapja Irodalmi Szakosztály levele egy példány gépiratban Hajnóczy Péter előlegkérésével kapcsolatban, a levél alján az igazgatóhelyettes, Funk Miklós kék tollal írt szignója. A borítékban továbbá megtalálható Fekete Katalin, az Irodalmi Szakosztály ügyintézőjének fekete tollal írt kéziratos üzenete Hajnóczy Péternek egy példányban. Az üzenet alján és a borítékon Hajnóczy Péter kék tollal írt bejegyzése olvasható Fekete Katalin telefonszámával és a bejegyzéssel, hogy szerdai napon 8:15-kor hívható. A borítékon továbbá kék tollal írt dátum (1980. IX. 22.) ismeretlen kéztől.
A Szegedi Hajnóczy Péter Hagyatékgondozó Műhely nem látta el önálló jelzettel a dokumentumot.